hu hu hu hu hu hu hu hu en en es hu id hu hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de id hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hbs_lat hu hu hu en hu hu hu en hu en hu hu hu en en hu hu hu hu en en en hu hu hu en hu es es tr hu hu hu hu hu hu hu hu hu hu hu hu hu hu hu hu hu hu hu el hu
Európai(?) munkakörülmények... • SZEF - Szakszervezetek Együttműködési Fóruma
Városligeti fasor 10. Budapest H-1068
A NYUSZET nyílt levele a Miniszterelnöknek
09.27-én kerekasztal beszélgetés a szolidaritásról
A három szakszervezeti szövetség nyilatkozatáról a Mérce hasábjain
Home » Európai(?) munkakörülmények…
Frissítve: március 15, 2017
Európa szerte a szerkezeti, területi, életkori, nemi egyenlőtlenségek még mindig jelentősek.
Európa szerte a szerkezeti, területi, életkori, nemi egyenlőtlenségek még mindig jelentősek – kismértékű a javulás a munkakörülményekben és a munkaerőpiacon. Beszámoló az Európai Szakszervezeti Szövetség (ETUC) Foglalkoztatási és Munkaerő-piaci Bizottsága harmadik, tavaszi üléséről (Brüsszel, 2017. április 6.).
A bizottság harmadik ülését Katja Lehto-Komulainen, az ETUC főtitkárhelyettese nyitotta meg. Rövid bevezetőjében emlékeztetett rá, hogy e munkabizottság az ETUC párizsi kongresszusának döntése alapján jött létre a munkaerőpiac és a foglalkoztatással kérdések, a jó gyakorlatok áttekintésére, javaslatok megfogalmazására. Az ülések közti időszakban is számítanak a bizottság tagjainak aktív interakciójára.
Az aktuális kérdések közül kiemelte az európai szociális pillér és a munkahely minőségi index kérdését, amelyekről a nap folyamán külön prezentációk, tájékoztat hangzottak el.
Az első délelőtti prezentáció keretében Ben Egan, az ETUC szakértője ismertette az ETUC által kidolgozott, a munkahelyek minőségére vonatkozó, tervezett kritériumrendszert. A munka minősége a válság súlyos hatásainak csillapodásával egyre fontosabbá válik. (A válság éveiben a kormányzatok a munkahelyek mindenáron való megtartását vagy rosszul fizetett, állami pénzből fenntartott munkahelyek létrehozását szorgalmazták.)
Az index és kritériumai
A jelenlegi, vonatkozó kritériumrendszert az ETUC, az ETUI, az EUROFUND és az OECD munkakörülményeket vizsgáló indexei alapján alakította ki.  A sok, más szervezet által is alkalmazott indikátor közül az ETUC hat kritériumot választott ki: a megfelelő jövedelem (munkabér), hozzáférés a szociális támogatásokhoz, a munka és a magánélet összehangolása, megfelelő munkaidő, az egészen életen át tartó tanulás lehetősége, a szakszervezetek elismertsége (működésének biztosítása). A bizottság egyetértett a felvázolt kritériumrendszerrel, ugyanakkor felhívta a figyelmet a gyakorlati alkalmazás és a közös, kapcsolódó európai ajánlások megfogalmazására és annak nehézségeire.
A következő napirendi pontban, az európai szemeszter keretében készített ország-jelentéseket vitatta meg a bizottság Katja Lehto-Komulainen vezetésével. Az ország-jelentések tanúsága szerint a munkaerőpiaci és makrogazdasági mutatók a legtöbb helyen javultak, ugyanakkor még mindig erősen érződik a 2008-as válság és a gazdasági kormányzás hatása. A magyar jelentéssel kapcsolatban megjegyeztem, hogy a munkaerőpiac bővülése mellett még mindig nagy a közmunka aránya, és a minimálbér és a garantált bérminimum emelése – pozitív hatásai ellenére –, nagy problémákat okoz mind a verseny, mind pedig a közszférában (A cégek egy része nem tudja kigazdálkodni a magasabb béreket, és/vagy nem tudja fenntartani a bérkülönbséget a kvalifikált, régebb óta dolgozok és a pályakezdők között. A közszféra egyes bérrendszereiben pedig – az évek óta tartó bérbefagyasztás miatt – teljesen összecsúsznak a bértáblák.)
Munkakörülmény-felmérés, 40 ezer megkérdezett
A délutáni ülés keretében Agnes Parent-Thirion, az Eurofound képviseletében számolt be részletesen, a 2015-ben végzett Hatodik európai munkakörülmény-felmérés eredményeiről. A felmérés keretében Európa országaiban közel 40 ezer munkavállalót kérdeztek meg munkakörülményeiről. A felmérés nagy tanúsága, hogy a válság utáni évekhez képest javult a helyzet, ugyanakkor a szerkezeti, területi, életkori, nemi egyenlőtlenségek még mindig jelentősek.
A jelentés magyar nyelven is olvasható, összefoglaló anyagai az alábbi linken érhetőek el: https://www.eurofound.europa.eu/hu/surveys/european-working-conditions-surveys/sixth-european-working-conditions-survey-2015.
Az utolsó blokkban Ben Egan számolt be az Európai Szociális Pillér előkészítésének helyzetéről. A munkavállalói és munkaadói szervezetek véleményezési szakasza lezárult, az ügyet hamarosan tárgyalja az Európai Bizottság.
Az ülés végén Katja Lehto-Komulainen és Ben Egan elmondták, hogy a bizottsági munka és a tagok együttműködésének elmélyítése érdekében az őszi ülés előtt az Európai Szakszervezeti Intézet (ETUI) bevonásával tréninget szerveznek a bizottság témáit illetően. Az őszi ülés várható időpontja 2017. szeptember, október.
a Közgyűjteményi és Közművelődési Dolgozók Szakszervezetének alelnöke
A NYUSZET nyílt levele a Miniszterelnöknek
A NYUSZET szeptember 25-én nyílt levelet intézett az Idősek Tanácsa elnökéhez, Orbán Viktor miniszterelnökhöz. A szervezet — melynek tagja a SZEF Nyugdíjas Választmánya is — ebben a válságos, régen nem
09.27-én kerekasztal beszélgetés a szolidaritásról
A szolidaritás esélyei a válságban Meghívó a Nyomtass te is! klubeseményére   Időpont: 2022. szeptember 27. kedd, 19:00 óra Téma: Működhet-e a szolidaritás a válságban? Van-e esélye a szakszervezetek összefogásának,
SZEF Oktatás ciklus 1/1 Budapest
A három szakszervezeti szövetség nyilatkozatáról a Mérce hasábjain
A nyilatkozatról tudósított a Mérce, az alábbi cikkében: Három szakszervezeti szövetség is mozgósít a pedagógusok világnapjára meghirdetett tüntetésre
A SZEF, a MASZSZ és az ÉSZT közös nyilatkozata a pedagógusok mellett!
SZAKSZERVEZETEK EGYÜTTMŰKÖDÉSI FÓRUMA - A KÖZSZOLGÁLAT VÉDELMÉBEN
A Szakszervezetek Együttműködési Fóruma (SZEF) a politikai és gazdasági rendszerváltás (1989–90) során átalakult magyar szakszervezeti mozgalom egyik új szövetségi rendszere.
Városligeti fasor 10. Budapest H-1068
© 2022 MINDEN JOG FENNTARTVA © 1995 - 2022 SZEF
A weboldalon cookie-kat használunk
A weboldalt a MDNGroup és a DellART Studio készítette 2022-ben.